Maria Thommessen

Maria Hjort Thommessen (født 4. desember 1958, død 3. september 2006) var en norsk ernæringsfysiolog som hadde doktorgrad i ernæringsfysiologi fra Universitetet i Oslo, og var kjent i media fra bl.a. Dagbladets vektklubb «Litt lettere» og TV 2s «God morgen, Norge!»-sendinger. Hun har i tillegg skrevet flere bøker og artikler om kosthold, livsstil og helse, og startet i 2000 sitt eget kostholdsfirma NutriCom, samt nettstedet DinKost.no.

Thommessen døde av kreft 3. september 2006, 47 år gammel. Bare noen timer før hun døde, mottok hun Ernæringsprisen 2006. Hun etterlot seg mann og tre barn.

Bibliografi 
 Takk for mat! : mat og helse for ungdomstrinnet / Maria Hjort Thommesen, Gunn Helene Arsky, Cathrine Borchsenius 2006 – 160 sider, illustrert ISBN 978-82-04-12003-8

Kilder 
 «Tapte kampen mot kreften» — Dagbladet, 4. september 2006

Norske TV-personligheter
Fødsler i 1958
Dødsfall i 2006